*A rendelet tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*178. számú előterjesztés*

Bátaszék Város Önkormányzat Képviselő-testületének 2020. szeptember 23-én,

 16,00 órakor megtartandó ülésére

*Bátaszék Város Önkormányzatának 2020. évi költségvetéséről szóló önk.-i rendelet II. számú módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Adorján Viktória mb. pénzügyi irodavezető**Törvényességi ellenőrzést végezte:** Kondriczné dr. Varga Erzsébet jegyző **Tárgyalja:**Pénzügyi és Gazdasági Bizottság: 2020. 09. 22.Szociális Bizottság: 2020. 09.21.KOIS Bizottság: 2020. 09.21. |

 ***Tisztelt Képviselő-testület!***

Általános indokolás:

Bátaszék Város Önkormányzatának 2020. évi költségvetését **a 3/2020.(III.11**.) önk.-i rendeletével hagyta jóvá a képviselő-testület.

Az éves gazdálkodás során az önkormányzat részére, illetve a központi költségvetés terhére pótelőirányzatokat állapítottak meg. A pótelőirányzatok kötött felhasználásúak, ezért az önkormányzati bevételi előirányzatok összegének megemelésével egyidejűleg a kötött felhasználással érintett kiadási előirányzatok összegét is meg kell emelni.

A nem minden esetben megfelelő helyre tervezett tételek átcsoportosítása, valamint a pótelőirányzatok és a saját bevételek változásából adódó tételek szerepelnek a módosítások között. A módosítások között szerepeltettük az intézmények előirányzat módosítási kérelmeit is.

Részletes indokolás:

A bevételi és kiadási főösszeg az eredetileg tervezett **1 724 910 e Ft**-ról az első rendeletmódosítás előterjesztése kapcsán **10 085 e Ft** fő összeg növekedéssel **1 734 995 e Ft**-ra, míg a jelenlegi módosítás szerint **33 561 e Ft** növekedéssel **1 770 556 e Ft**-ra változik. Az előterjesztés mellékleteiben részletes kimutatást készítettünk az egyes tételek változásáról.

Az alábbiakban az önkormányzat és intézményei bevételi és kiadási átcsoportosítását részletezzük.

**Bátaszék Város Önkormányzata**

Bevételek:

Az állami támogatásoknál a foglalkoztatottak bérkompenzációjára 49 e Ft támogatást utaltak. Szociális ágazati pótlékok fedezetére 4 235 e Ft támogatási összeget, míg a kulturális illetménypótlékra 237 e Ft-ot lehet növekményként bemódosítani. A hivatal működésére 688 e Ft, köznevelési feladatok kiegészítő támogatása 15 277 e Ft, kulturális feladatok kiegészítő támogatása 4 122 e Ft, szociális és gyermekjóléti feladatokra összesen 5 092 e Ft összegben tudjuk növelni a támogatási előirányzatok számait. Az összes állami támogatás nettó növekménye 25 465 e Ft. A nyári diákmunka bér terheinek támogatására 3 441 e Ft összeg érkezett. Az ipari parkhoz kapcsolódó bérleti díj bevételekből 1 897 e Ft növekedéssel számolunk.

Kiadások:

A személyi juttatásoknál alapvetően a nyári diákmunka kiadásai kerültek megjelenítésre. 2 546 e Ft bér és 394 e Ft járuléknövekedés került az előterjesztésbe.

A dologi kiadásoknál jelentős – 5 072 e Ft előirányzat csökkenéssel számolunk.

|  |  |
| --- | --- |
| ***Dologi kiadások*** | ***-5 072*** |
| 84/2020 Átcsoportosítás Rendkívüli települési tám-természetbeni | 572 |
| 172/2020 Tájház felújítás-engedélyezési tervdokumentáció  | 1 130 |
| 173/2020 Tájház felújítás-építéstörténeti tudományos dok.  | 360 |
| 174/2020 Tájház felújítás-szakértői vélemény | 155 |
| 190/2020 Tájház felújítás-restaurátori szakértői vélemény | 250 |
| 192/2020 Tájház felújítás-faldiagnosztikai-vízszigetelési szakvélemény | 350 |
| 201/2020 Agrárlog.kp.őrzése meghosszabbítás | 360 |
| 218/2020 Bátaszéki Bornapok rendezvény elmaradása-átcsop. | -11 021 |
| TOP 1.1.1.ipari alapinfrastruktúra szolg. Szerz. Ct felold 3hó | 2 366 |
| Fizetendő áfa Bérleti szerződés TOP Ipari park | 512 |
| IVECO LNR-317 autóbusz értékesítés áfa | -106 |

Az államháztartáson belüli működési támogatások 20 979 e Ft összegben növekednek nagyrészt a kapott állami támogatások intézményekhez való eljuttatásai miatt.

|  |  |
| --- | --- |
|  ***- Egyéb működési célú támogatások ÁH-n belülre*** | ***20 979*** |
| 169/2020 ESZGY 2019. évi elszámolás | -867 |
| 169/2020 MOB 2019. évi elszámolás | -5 657 |
| 180/2020 Gond.Kp egyszeri jutalmazás | 3 585 |
| 189/2020 Bátaszéki Konyha többletforrás biztosítása | 1 100 |
| Bérkompenzáció ESZGY 202006 | 25 |
| Bérkompenzáció MOB 202006 | 10 |
| Szociális ágazati pótlék 202006 ESZGY | 1 064 |
| Szociális ágazati pótlék 202007 ESZGY | 1 069 |
| Szociális ágazati pótlék 202008 ESZGY | 1 051 |
| Szociális ágazati pótlék 202009 ESZGY | 1 051 |
| Kiegészítő támogatás-Köznevelési feladatok támogatása | 13 341 |
| Kiegészítő támogatás-Család-és gyermekjóléti szolg.és kp támogatása | 544 |
| Kiegészítő támogatás-Egyes szoc.és gyermekjóléti fel.ok-ESZGY | 4 159 |
| Kiegészítő támogatás-Bölcsőde támogatása-MOB | 437 |
| Kiegészítő támogatás-Intézményi gyermekétkeztetés-MOB | 2 334 |
| Bölcsődei kiegészítő támogatás - MOB | 1 847 |
| 159/2020 KÖH 2019. évi elszámolás | 2 414 |
| Köznevelési feladatok támogatása - májusi felmérés | 1 936 |
| HSNY- májusi felmérés pótigény | 4 290 |
| Időskorúak nappali ellátása- májusi felmérés lemondás | -285 |
| Bölcsődei üzemeltetési támogatás - májusi felmérés lemondás | -2 062 |
| Gyermekékeztetés támogatása - májusi felmérés lemondás | -10 407 |

Államháztartáson kívülre az alábbi támogatások kerültek módosításra

|  |  |
| --- | --- |
|  ***- Egyéb működési célú támogatások államháztartáson kívülre*** | ***3 420*** |
| 213/2020 Bátaszéki Székelyek Baráti Köre támogatás | 450 |
| 218/2020 Új rendezvények költségeinek fedezete | 2 970 |
| Kiegészítő támogatás-Települési önk.ok közművelődési tám | 1 397 |
| Kiegészítő támogatás-Települési önk.ok közművelődési tám tartalékba | -1 397 |

A veszélyhelyzetre való tekintettel a beruházások, felújítások tekintetében polgármesteri döntések alapján csökkentettük az előirányzati számokat és felkészülve a helyzet kezelésére a felszabadított összegeket tartalékba helyeztük.

A felhalmozási jellegű kiadásoknál a felújításoknál 9 627 e Ft növekedés jelentkezik az eddigi testületi döntések hatásaként.

|  |  |
| --- | --- |
| ***Felújítások*** | ***9 627*** |
| 178/2020 Városi óvoda terasz felújítás | 4 317 |
| 155/2020 Polg. Hiv homlokzat felújítás | 610 |
| 215/2020 Budai utca 56-58 sz. alatti épület északi fal hőszigetelési munkái | 3 200 |
| 59/2020 Svábhegy utca szükséglakás vizesblokk kialakítása | 1 500 |

Az általános tartalékok szintje 2 110 e Ft összegben csökkent, míg a céltartalékok 1 906 e ft összegben növekednek.

**Az előző időszak testületi döntéseiről, a tartalékok változásáról szóló kimutatást** az 1. sz. tájékoztató mellékletben bemutattuk.

|  |  |
| --- | --- |
| ***Önkormányzati intézmények finanszírozása*** | ***2 029*** |
| Kiegészítő támogatás-Hivatal működés | 688 |
| Bérkompenzáció 202006 KÖH | 14 |
| Kulturális illetménypótlék 202006-09 | 237 |
| Kulturális illetménypótlék 202006-09 tartalékba | -237 |
| Érdekeltségnövelő támogatás - Könyvtár | 1 327 |
| Kiegészítő támogatás-Települési önk.ok nyilvános könyvtári tám | 1 398 |
| Intézmény finanszírozás visszavét Könyvtár | -1 398 |

**Az önkormányzat költségvetési bevételeinek fő összege 35 561 e Ft-tal növekedett, míg**

**a kiadásai ugyanolyan mértékben nőttek.**

**Bátaszéki Közös Önkormányzati Hivatal**

A bevételeknél az egyéb működési célú támogatás (2019. évi társulási elszámolás miatt) 2 414 e Ft összegben növeltük az előirányzatot. 702 e Ft összegben az állami támogatás növekményekből fakadóan nőtt az intézmény finanszírozása.

A kiadásoknál a személyi juttatásoknál a kompenzáció összegét terveztük. A dologi kiadások keretét a közüzemi díjak 688 e Ft összegben emelik. Az elmúlt évi elszámolásból képződött 2 414 e Ft összeg az érintett önkormányzatoknak visszautalásra kerül, ami emeli a kiadási szintet is.

A hivatal költségvetési összege összesen 3 116 e Ft –tal emelkedik, és eléri a 197 345 e Ft bevételi és kiadási szintet.

**Keresztély Gyula Városi Könyvtár**

Az állami támogatás növekedését át kell adni az intézménynek finanszírozásként, amely 1 327 e Ft összeget tesz ki.

A kiadásoknál a dologi kiadások előirányzata kerül 929 e Ft összegben (könyvbeszerzések), illetve az érdekeltségnövelő támogatás egy része kisértékű tárgyi eszköz beszerzésre kerülne felhasználásra (398 e Ft).

Kérem a tisztelt képviselő testületet, hogy a mellékelt önkormányzati rendelet-tervezetet szíveskedjen elfogadni.

BÁTASZÉK Város Önkormányzat Képviselő-testületének

/2020.(. .) önkormányzati rendelet- tervezete

**Bátaszék Város Önkormányzatának 2020. évi költségvetéséről szóló 3/2020.(III. 11.) önkormányzati rendelet II. számú módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az államháztartásról szóló 2011. évi CXCV. törvény 34. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában biztosított véleményezési jogkörében eljáró Pénzügyi és Gazdasági Bizottság, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Közművelődési, Oktatási, Ifjúsági és Sport Bizottság és a Szociális Bizottság véleményének kikérésével a következőket rendeli el:

1. **§** A Bátaszék Város Önkormányzatának 2020. évi költségvetéséről szóló 3/2020.(III.11.) önk.-i rendelet (a továbbiakban: 2020.kvr.) 2. – 3. §-a helyébe a következő rendelkezés lép:

**„2. § (1)** Az önkormányzat összesített 2020. évi **költségvetési bevételei** kiemelt előirányzatonként:

Teljes bevételi fő összegét  **1 770 556 E Ft**-ban,

Költségvetési bevételi fő összegét  **1 259 043 E Ft**-ban,

1. önkormányzat működési támogatásai 521 198 E Ft

 (a b.) pont szerinti kivétellel)

1. működési és felhalmozási célú támogatásértékű bevétel 232 044 E Ft,

amelyből:

 ba) elkülönített állami pénzalapból, 93 094 E Ft

 bb) társadalombiztosítás pénzügyi alapjaiból, 0 E Ft

 bc) helyi önkormányzattól, 15 392 E Ft

 bd) nemzetiségi önkormányzatoktól, 0 E Ft

 bf) jogi személyiségű társulástól, 0 E Ft

 bg) térségi fejlesztési tanácstól az államháztartás

 központi alrendszerén belülről kapott EU-s forrásból

 származó pénzeszközből, …….123 558 E Ft

 bh) a fejezeti kezelésű előirányzat bevételeként

 elszámolható összegből, ……………0 E Ft

 bi) központi költségvetés szervtől ……0 E Ft

 bj) egyéb államháztartáson belüli támogatásértékű bevétel ……...0 E Ft

származik,

1. közhatalmi bevétel 333 800 E Ft
2. működési bevétel, 131 227 E Ft
3. felhalmozási bevétel 9 118 E Ft
4. működési és felhalmozási célú átvett pénzeszköz 31 656 E Ft
5. az előző évi működési és felhalmozási célú maradvány átvétele

(amely nem az átvevő költségvetési maradványából származik) 0 E Ft

1. kölcsön 0 E Ft
2. előző évi maradvány /és vállalkozási maradvány alaptevékenység

ellátására történő igénybevétele/ 510 831 E Ft

1. önkormányzatok sajátos bevételei

ja) önkormányzatok sajátos működési bevételei: 0 E Ft

jb) önkorm. sajátos felhalmozási és tőke bevételei 0 E Ft

1. egyéb bevételek 0 E Ft
2. finanszírozási bevételek 0 E Ft

Finanszírozási célú műveletek bevételét **682 E Ft-ban,**

 la) a működést szolgáló finanszírozási célú műveletek bevételét 0 E Ft-ban,

 lb) a felhalmozást szolgáló finanszírozási célú műveletek bevételét 0 E Ft-ban,

határozza meg.

**(2)** Az önkormányzat összesített költségvetési bevételeiből

a) a kötelező feladatok bevételei: 544 463 E Ft,

b) az önként vállalt feladatok bevételei: 1 010 078 E Ft,

c) állami (államigazgatási) feladatok bevételei: 17 147 E Ft.

**(3)** Az önkormányzat összesített költségvetési bevételeiből

a) működési bevételek: ......................1 105 773 E Ft,

b) felhalmozási bevételek: .......153 270 E Ft.

**(4)** Az önkormányzat önként vállalt feladatait és annak az éves költségvetési kihatását e rendelet **1.3. melléklet** tartalmazza. A kötelezően ellátandó feladatok költségvetési mérlegét a **1.2. melléklet**, míg az állami (államigazgatási) feladatok költségvetési mérlegét a **1.4. melléklet** tartalmazza.

**3. §** Az önkormányzat összesített **2020. évi kiemelt kiadási előirányzatai** az alábbiakban meghatározott tételekből állnak:

Teljes kiadási fő összeg: **1 770 556 E Ft**

A költségvetési kiadások fő összege: **1 750 419 E Ft**

a) működési költségvetés 1 215 793 E Ft

aa) személyi jellegű kiadások: 184 543 E Ft

ab) munkaadókat terhelő járulékok és

 szociális hozzájárulási adó: 32 669 E Ft

ac) dologi jellegű kiadások: 302 672 E Ft

ad) ellátottak pénzbeli juttatásai: 15 228 E Ft

ae) egyéb működési célú kiadások: 632 812 E Ft

b) felhalmozási költségvetés 534 626 E Ft

ba) beruházások, 409 612 E Ft

bb) felújítások 47 527 E Ft

bc) egyéb felhalmozási kiadások 9 189 E Ft

c) kölcsönök 0 E Ft

d) egyéb kiadások 0 E Ft

e) tartalékok 116 167 E Ft

f) finanszírozás 20 137 E Ft

**(2)** Az önkormányzat összesített kiadásaiból

a.) a kötelező feladatok kiadásai 557 007 E Ft,

b.) az önként vállalt feladatok kiadásai 1 157 710 E Ft,

c.) állami (államigazgatási) feladatok kiadásai: 55 839 E Ft.

**(3)** Az önkormányzat összesített költségvetési kiadásaiból

1. működési kiadások: 1 187 218 E Ft,
2. felhalmozási kiadások: 467 171 E Ft,
3. működési tartalék 47 869 E Ft,
4. felhalmozási tartalék 68 298 E Ft.
5. finanszírozási kiadások összegét **20 137 E Ft**-ban,

- fejlesztési hiteltörlesztés összegét 0 E Ft-ban,

- fejlesztési kölcsön, lízingdíj törlesztése 843 E Ft-ban,

- működési hiteltörlesztés összegét 0 E Ft-ban,

- likvid hitelek törlesztése 0 E Ft-ban

- értékpapírok kiadásai 0 E Ft-ban,

- Államháztartáson belüli megelőlegezések visszafizetése 19 294 E Ft

állapítja meg.

1. finanszírozási célú műveletek kiadását **20 137 E Ft-ban**,

fa) a működés finanszírozását szolgáló műveletek kiadását 19 294 E Ft-ban,

fb) a felhalmozás finanszírozását szolgáló műveletek kiadását 843 E Ft-ban,

állapítja meg.

g) költségvetési hiányát **491 376 E Ft-ban,**

ga) működési költségvetési hiányát 110 020 E Ft-ban,

gb) felhalmozási költségvetési hiányát 381 356 E Ft-ban

állapítja meg.”

**2. § (1)** A rendelet hatálybalépésével egyidejűleg a 2020.kvr. **1.1.,1.2.,1.3.,1.4., 2.1., 2.2., 6., 7., 8., 9.1., 9.2., 9.3., .** mellékletei és az 5. tájékoztató tábla helyébe e rendelet **1.1, 1.2.,1.3.,1.4.,2.1., 2.2., 3., 4., 5., 6.1., 6.2., 6.3., 7.** mellékletei lépnek.

 **(2)** E rendelet *2020. október 1-jén* lép hatályba.

***B á t a s z é k*** *,* 2020. szeptember 23.

 ***Dr. Bozsolik*** Róbert  ***Kondriczné dr. Varga Erzsébet***

 polgármester  jegyző

A rendelet kihirdetve!

2020. szeptember ….-án.

***Kondriczné dr. Varga Erzsébet***

 jegyző

***Bátaszék Város Önkormányzatának 2020. évi költségvetéséről szóló***

***önkormányzati rendelet módosításáról szóló rendelet-tervezethez***

A rendelet módosítását az államháztartásról szóló 2011. évi CXCV. törvény 34. § (4) bekezdése teszi kötelezővé.

**Társadalmi, gazdasági, költségvetési hatása:** társadalmi és gazdasági hatása nem jelentős, viszont költségvetési hatása igen, hiszen ez alapozza meg az önkormányzat 2020. évi gazdálkodásának alapjait.

**Környezeti és egészségügyi következmények:** nincs

**Adminisztratív terheket befolyásoló hatása:** a Bátaszéki Közös Önkormányzati Hivatal látja el az önkormányzat teljes gazdálkodásával kapcsolatos feladatokat, illetve látja el az információs szolgáltatást.

**A jogszabály megalkotásának szükségessége:** kötelező

**A jogalkotás elmaradásának következményei:** törvényességi felhívással élhet.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Előzetes véleményeztetés:** valamennyi bizottság